Staten planlægger at etablere 3 havvindmøllerparker i Nordjylland.

I Jammerbugt Kommune er der udpeget et havområde i både nord og i syd. Borgmester Mogens Gade (V) er på forhånd skeptisk overfor planerne, fordi han frygter for konsekvenserne. - Jeg er bekymret i forhold til vores unikke natur, som trækker mange turister til kommunen. Turismeerhvervet er er vigtig del af det vi skal leve af i fremtiden, så vi skal passe på ikke at ødelægge det for os selv, siger Mogens Gade. Ifølge udkastet til havmølleplanen skal de kæmpestore møller stå mindst to kilometer fra land, men det er ikke nok, hvis det står til borgmesteren. - Jeg synes de skal længere ud i havet - og allerhelst 12 kilometer fra land. Så ødelægger de ikke udsigten til vores fantastiske kyster, siger Mogens Gade.